બંન્ને વચ્ચે ઉત્કટ સંબંધોની શરૂઆત થાય છે અને એ સંબંધોની શરૂઆતની સાથોસાથ જ રાજા રવિ વર્માની કલામાં પણ અનોખો નિખાર આવવો શરૂ થાય છે, પણ આ નિખારની સાથે જ વિવાદનું એ સ્તર આવે છે કે કેવી રીતે શારીરિક સંબંધો હોય એ જ વ્યક્તિમાં તમે કોઈ દેવીનું રૂપ જોઈ શકો. સેક્સ પણ એક આર્ટ છે એ સંદર્ભના મુદ્દા સાથે ફિલ્મ ‘રંગરસિયા’ સેન્સર ર્બોડમાં પણ અટવાઈ હતી.હિન્દી ઉપરાંત ‘કલર્સ ઑફ પૅશન’ના નામથી અંગ્રેજીમાં પણ બનેલી આ ફિલ્મમાં રણદીપ હૂડા અને નંદના સેન ઉપરાંત પરેશ રાવલ, આશિષ વિદ્યાર્થી, સચિન ખેડેકર, દર્શન જરીવાલા, રજત કપૂર, વિક્રમ ગોખલે, સુહાસિની મૂળે, વિપિન શર્મા, ટૉમ ઑલ્ટર જેવા અન્ય ઍક્ટર પણ છે.